Document ID: /roh_data/filtered/fineweb-2-filterrobots_roh.jsonl.gz/51774

Ün artichel da ledscha aposta pella diaspora
Decennis a la lunga es la diaspora rumantscha gnüda negletta. Oter co bels pleds nun haja dat quasi ingün sustegn concret. Avant duos ons ha la Confederaziun reagi. In üna fasa da prouva ha ella sustgnü iniziativas rumantschas giò la Bassa. Quist sustegn dess gnir francà illa ledscha.
Il politolog Clau Dermont s’occupa i’l Uffizi federal da cultura cun linguas e statistica (fotografia: Andreas Cadonau).
Ün agen artichel da ledscha pella diaspora rumantscha e taliana – quai propuona il Cussagl federal in sia missiva da cultura per il 2025–2028. Da preschaint esa amo la fasa da consultaziun. Chantuns o organisaziuns pon ...